Бр.
датум
место

Давателот на грант \_\_\_\_\_\_\_\_\_\_\_\_\_\_\_\_\_\_\_\_\_\_\_, со адреса на \_\_\_\_\_\_\_\_\_\_\_\_\_\_\_\_\_\_\_, со даночен број \_\_\_\_\_\_\_\_\_\_\_, претставуван од \_\_\_\_\_\_\_\_\_\_\_\_\_, , во име на проектот ALTER, како давател на грант (во понатамошниот текст: \_\_\_\_\_\_\_\_\_\_\_\_),

и

(Име на организација) со адреса: " XXXX" бр, поштенски број, град, број на регистрација XXX, даночен број, број на сметка XXXXX (банка: име, град), претставувана од....., позиција на овластеното лице, како корисник на грантот (во понатамошниот текст: корисник).

**Договор за грант**

**ALTER**

## Предмет на договорот

Член 1

Договоров ги регулира взаемните права и обврски помеѓу давателот на грантот и корисникот, во врска со спроведувањето на проектот ALTER (во понатамошниот текст: Проектот).

Спроведувањето на проектот е дел од Инструментот за грантови во рамките на проектот ALTER, финансиран од Европската унија. Проектот ALTER го спроведува Мрежата за рурален развој ан Србија (Србија) како водечки партнер и партнерските организации: Мрежа за рурален развој ан БиХ (Босна и Херцеговина), Мрежа на организации за рурален развој нa Косово (Косово), Мрежа за рурален развој на Република Македонија (Македонија), Мрежа за рурален развој на Црна Гора (Црна Гора), Институт за демократија и посредување (Албанија), Развојна фондација на Турција (Турција), Латвиски рурален форум (Латвија), Хрватска мрежа за рурален развој (Хрватска). На Корисникот му се доделува грант врз основа на доставената апликација, по оценувањето што го спроведе Комитетот за избор за CfA # ALTER на проектот ALTER објавено на \_\_\_\_\_\_\_ ноември, 2017.

Одобрениот проект и буџетот се интегрален дел од овој Договор. (Анекс 1 – Образец за апликација и Анекс 2 – Буџет).

***Спроведување на проектот***

Спроведувањето на проектот ќе започне на датумот на стапување на сила на овој договор и ќе трае \_\_\_\_.

Корисникот го прифаќа овој грант и презема одговорност за успешна реализација на планираните активности во согласност со одобрената проектна документација.

Правилата наведени во Практичниот водич на ЕУ се применливи за спроведувањето на проектов.

## Финансирање на проектот

Член 2

Вредноста на грантот е ..... евра. Грантот ќе се дистрибуира во две рати:

**Прва рата**– x % од грантот: 15 дена по потпишување на договорот;

**Втора рата**– x % од грантот: по одобрување на текстуалниот и финансискиот извештај.

Распределбата на грантовите е условена со апсорпцијата на претходните плаќања и динамика на активностите за следниот период.

Непочитувањето на роковите наведени во Член 3 може да доведе до одолжување на плаќањето. Ако се утврдат нерегуларности во спроведувањето, тоа може да доведе до раскинување на овој договор.

## Поднесување извештаи

Член 3

Корисникот има обврска да го поднесе привремениот и финалниот текстуален и финансиски извештај за напредокот на проектот, според моделите-обрасци доставени од страна на давателот на грантот.

Привремениот текстуален и финансиски извештај треба да се поднесе не подоцна од 15 дена по изминувањето на шесте месеци од датумот на потпишување на Договорот.

Финалниот текстуален и финансиски извештај за проектот ќе се достави во рок од 30 дена откако ќе заврши спроведувањето на проектот. Во рок од 15 дена откако ќе се одобри финалниот извештај, давателот на грантот е обврзан да му ги префрли останатите средства на корисникот.

Давателот на грантот е обврзан предвид да ги земе добиените извештаи. Давателот на грантот има право да бара од корисникот дополнителни информации или документи ако тоа е потребно.

Во текот на спроведувањето на проектните активности, давателот на грантот има право ненајавено да го посетува корисникот како дел од процесот на мониторинг и евалуација.

## Постапки за измени направени кај проектните активности и буџетот

Член 4

За секоја промена во однос на спроведувањето на проектните активности во согласност со Анекс 1 и 2 од овој договор, корисникот има обврска да бара писмено одобрување од надлежниот кадар на давателот на грантот.

Корисникот може да спроведе редистрибуција на финансиските ресурси од еден до друга буџетска ставка до максимум износ од 10% од вкупниот износ на буџетската ставка. Дозволена е редистрибуција помеѓу категориите ако таа не е поврзана со категоријата човекови ресурси и ако не е повисока од 25% од вкупниот износ на категоријата од која се редистрибуираат ресурсите.

Промените не можат да стапат на сила додека корисникот не добие официјална писмена потврда од давателот на грантот за финалната одлука во врска со бараните промени.

Давателот на грантот има обврска во рок од 7 до 10 дена да го прегледа барањето за промена на буџетот и да донесе финална одлука. По донесувањето на оваа одлука, ќе се спроведе корекција на буџетот којшто е интегрален дел (Анекс 2) од овој договор.

## Менторство и обука

 Член 5

Давателот на грантот ќе му обезбеди менторство на корисникот во текот на спроведувањето на проектот.

Менторстовото ќе го обезбеди Националниот координатор, а намерата е советување и обезбедување насоки за спроведување на проектот, особено за методологијата на проектот и проектните резултати.

Сесии за подучување ќе му бидат обезбедени на корисникот со цел да се придонесе кон спроведувањето на Грантовата програма за изградба на капацитетите и застапување кај граѓанското општество)

За корисникот ќе биде организирана еднодневна работилница за процедурите на финансиското управување и добри пракси за проектно управување.

## Визибилност

Член 6

Корисникот ќе ги преземе неопходните чекори за да го промовира фактот дека овој грант го финансира Европската унија. Мерката ќе биде во согласност со Прирачникот за комуникација и визибилност на надворешните акции на Унијата, објавен од страна на Европската комисија:

<https://ec.europa.eu/europeaid/visibility/documents/communication_and_visibility_manual_en.pdf>

Корисникот на овој грант ќе обезбеди визибилност на проектот преку употреба на знамето на Европската унија и текстот „Проектот го финансира Европската унија“. Освен тоа, корисникот ќе го користи официјалното лого на проектот ALTER во сите официјални документи, анализи, публикации, извештаи и настани, промотивни и печатени материјали, со претходно одобрување од страна на давателот на грантот. Исто така, давателот на грантот ќе му ги обезбеди на корисникот потребните модели-обрасци на видливост.

Корисникот има обврска во своите внатрешни и годишни извештаи да спомене дека грантовиот инструмент е поддржан од страна на ЕУ, како и при медиумски појавувања, кога се претставуваат резултатите од грантот.

Во текот на промоцијата и презентацијата на финалното истражување/публикации од овој грант, корисникот ќе ја вметне и следната изјава „ Документот е изработен со финансиска помош од Европската унија. Содржината на документот е одговорност само на <корисникот> и под никакви околности не може да се смета дека го огледува ставот на Европската унија“.

Корисникот го ополномоштува давателот на грантот, Европската комисија и одговорниот кадар, да го објават неговото име и адреса, националност, целта на грантот, времетраењето и локацијата, како и максималниот добиен износ на грантот. Отстапка од обврската за објавување на овие информации може да се дозволи во случај да ги става во опасност или им наштетува на интересите на корисникот.

***Финансиска операција***

Член 7

Корисникот има обврска да води точни и редовни извештаи за спроведувањето на акцијата, користејќи соодветен сметководствен систем на дупло сметководство.

Извештаи-сметки:

а) Можат да бидат интегриран дел или дополнение на редовниот систем на корисникот;

б) Треба да спроведат во согласност со сметководствените и книговодствените принципи и правила применливи во земјата;

в) Треба да овозможат приходите и расходите поврзани со проектот лесно да се следат, идентификуваат и потврдуваат.

Корисникот е обврзан да обезбеди финансиските извештаи наведени во Член 4 да можат соодветно и лесно да се следливи во сметководствениот систем и сметководството, како и во други релевантни документи. Заради тоа, корисникот е обврзан да подготви и соодветно да ги води порамнувањата, дополнителните планови, анализите и дистрибуцијата, инспекцијата и верификацијата.

## Право на пристап

Член 8

Корисникот мора да овозможи верификација од страна на Европската комисија, Европската канцеларија против измами, Европскиот ревизорски суд, како и на надворешен ревизор овластен од страна на давателот на грантот. Корисникот треба да ги преземе сите чекори за да им ја олесни нивната работа.

Корисникот треба да им дозволи на субјектите наведени во параграф 1 на овој Член:

а) пристап на местата и локациите каде што се спроведува проектот;

б) да извршат преглед на сметководствените и информациските системи, документи и бази на податоци поврзани со техничкото и финансиското проектно управување;

в) да ги копираат документите;

г) да вршат контроли на лице место;

д) Да спроведуваат целосен преглед на сите сметководствени записи и документи поврзани со финансирањето на проектот.

Освен тоа, корисникот мора да ѝ дозволи на Европската канцеларија против измами да обезбеди контрола и инспекции во согласност со процедурите на правото на ЕУ за заштита на финансиските интереси на Европската унија во однос на измама и нерегуларности.

Онаму каде што е соодветно, наодите можат да доведат до поврат на парите кон давателот на грантот.

Пристапот што им се дава на претставниците на Европската комисија, Европската канцеларија против измами, Европскиот ревизорски суд, како и на надворешен ревизор овластен од страна на давателот на грантот во однос на спроведувањето верификации според овој член, ќе се заснова на доверливост во однос на трети страни, во согласност со обврските што произлегуваат од применливото јавно право.

Пристап мора да се овозможи од страна на корисникот во случај на спроведување привремена или доцна евалуација и мониторинг од страна на Европската комисија.

***Доверливост***

Член 9

Давателот на грантот и корисникот преземаат одговорност да ја чуваат доверливоста на информациите поврзани со спроведувањето на овој Договор, утврдени како доверливи, до пет години по исплатата на разликата, без оглед дали се дадени во усмен или писмен облик.

Корисникот нема да ги користи доверливите информации за ниту една цел освен за исполнувањето на своите обврски според овој Договор, освен ако има дозвола од страна на давателот на услуги.

## Чување на документацијата

Член 10

Корисникот треба да ги чува сите записи, сметководствени и придружни документи поврзани со овој Договор и тоа 5 години по целосната исплата на грантот, во случај да се спроведуваат ревизија, верификација, жалби, спорови и извршни постапки.

Документацијата треба да е лесно достапна и складирана на начин што е лесен за проверка, а корисникот мора да го извести Давателот на грантот за местото на складирање на документацијата.

Целокупната придружна документација мора да е достапна во оригинал, вклучително и електронската форма.

Освен извештаите наведени во Член 4, документите што потпаѓаат под овој Член ќе се содржат од следното:

a)сметководствени записи (електронски или рачни) од сметководствениот систем на корисникот, како главната книга, придружните книги, налози за плаќања, Регистер на основни средства и други сметководствени информации;

б) доказ за спроведени постапки за набавка, како документација за тендери, понуди за тендери и извештаи за евалуација;

в) Доказ за обврски, како договори и слични обрасци;

г) Доказ за испорака на услуги, како одобрени извештаи, форми на докази, карти од превоз, доказ за присуство на семинари, конференции и курсеви за обука (вклучително и документација и добиен материјал, сертификати), итн;

д) Доказ за добиени стоки, како испораки од страна на добавувачи;

ѓ) Доказ за завршени работи, како потврда за прием;

е) Доказ за набавки, како фактури и сметки;

ж) Доказ за плаќања, како банкарски изводи, дебитни белешки, спогодби од страна на изведувачот;

з) Доказ кои даноци и/или ДДВ што се платиле не можат да се повратат;

ѕ) Трошоци за гориво и нафта – сублимат листа за должина на патувања, просечно користење на возилото, трошоци за возило и одржување;

и) Записи од исплатата на кадарот, како договори, извештаи за исплатени плати и обрасци за бележење на работните часови (обрасци за работни часови). Кадар вработен локално на определено: детали за исплатениот надомест, правилно потврден од страна ана одговорното лице, разбиени стапки за бруто плати, социјални надоместоци, осигурување и нето исплата. За нерезиденти: анализи и распределба на трошоците за работата по месец, проценки врз основа на универзалните потврдени износи на минато време во распределена стапка за бруто плати, социјални надоместоци, осигурување и нето исплата.

## Комуникација

Член 11

Официјалната комуникација помеѓу давателот на грантот и корисникот ќе се спроведе помеѓу кадарот на Давателот на грантот и контакт лицето на корисникот назначено како такво во овој договор, преку електронските адреси наведени во овој договор. Електронската комуникација помеѓу горе наведените страни ќе претставува официјална комуникација помеѓу Давателот на грантот и корисникот, освен ако Давателот на грантот јасно не наведе дека писмената комуникација е неопходна за дадени прашања.

Секоја комуникација што не е во согласност со одредбите на овој Член нема да се земе предвид како официјална комуникација и не е обврзна за Давателот на грантот.

Давателот на грантот бргу ќе даде појаснувања/одговори на сите прашања што ќе ги постави корисникот.

За преостанатите прашања во текот на спроведувањето на проектот, корисникот има право да го консултира и да бара мислење од Давателот на грантот. Давателот на грантот во рок од две седмици ќе понуди рационално решение. Давателот на грантот може ако е неопходно, да го упати корисникот на комуникација со Раководителот на грантот.

Со цел да ја олесни комуникацијата и чувањето на документацијата, Давателот на грантот ќе воспостави виртуелен пристап до Дропбокс (Dropbox) за сите корисници на грантови. Корисникот е обврзан да ја користи оваа алатка според упатствата на Давателот на грантот.

## Квалитет на резултативе

Член 12

Студиите што се интегрален дел на грантовиот инструмент треба да бидат оригинални и да придонесат кон остварување на целите на проектот.

Корисниците ќе обезбедат резултатите што ќе се остварат од страна на овој проект да се оригинални и да не се делумно или целосно спроведени како дел од друг проект или други активности.

Резултатите од грантот ќе се објават на www.ruralnet.mk. Давателот на грантот го задржува правото да предложи измени и подобрување на методологијата на проектните резултати во согласност со проектната документација.

Давателот на грантот има обврска да учествува во сите проектни активности што се поврзани со спроведувањето на грантовиот инструмент, ALTER и други проектни активности по покана на Давателот на грантот.

## Сопственост и користење на резултатите

Член 13

Сопственоста е на корисникот, како и интелектуалните и правата од индустриска сопственост што произлегуваат од резултатите на активностите, извештаите и другите поврзани документи во рамките на проектот.

Корисникот му дава право на Давателот на грантот да користи, посебно да складира, изменува, преведува, покажува, репродуцира во било каква техничка процедура, објавува и комуницира со медиумите на целокупната документација што произлегува од активностите без оглед на формата, без да го прекршува постојните права од индустриска и интелектуална сопственост.

Корисникот презема обврска да ги обезбеди сите права на користење на постојните права за интелектуална сопственост потребни за спроведување на овој Договор.

Корисникот, во случај на прикажување на фотографија или видео документација на физичко лице, во финалниот извештај што ќе му го достави на Давателот на грантот, ќе обезбеди изјава на лицата со одобрение да се користат нивните слики. Ова не се однесува и на фотографии или видеа снимени на јавни места/конференции како учесници/гледачи, или јавни лица на јавен настап.

## Конфликт на интереси

Член 14

Корисникот ќе ги преземе сите неопходни мерки да спречи секакви ситуации што можат ја компромитираат независноста и правичното спроведување на овој договор. Таквите конфликти на интерес може да се јават како резултат на економски интерес, политичка поврзаност, државјанство, семејни или емотивни врски, или друг вид на односи и взаемен интерес.

За секој вид конфликт на интерес што ќе се јави во текот на спроведувањето на овој Договор, Давателот на грантот веднаш ќе биде известен. Во случај на потврда на постоење на конфликт, корисникот веднаш ќе ги преземе сите неопходни чекори за негово отстранување.

Давателот на грантот го задржува правото да верификува дали преземените мерки се соодветни и може да побара дополнителни мерки ако е потребно.

Корисникот ќе обезбеди кадарот, вклучително и повисоките службеници, да не провоцираат ситуација што може да доведе до конфликт на интерес. Кога преземените обврски според овој договор се прекршени, корисникот е обврзан веднаш да го замени лицето без компензација од Давателот на грантот, ако тоа лице/лица се докаже дека ја предизвикале таа ситуација.

## Одговорност

Член 15

Давателот на грантот не треба да сноси било каква одговорност под никакви околности и за никаква причина за штета или повреда предизвикана кај кадарот или имотот на корисникот при спроведувањето на проектот или како резултат на активностите спроведувани во рамките на проектот. Заради тоа Давателот на грантот не може да преземе оштета во облик на исплата на надомест поврзана со каква било штета или повреда.

Корисникот целосно сноси одговорност кон трети страни, вклучително и одговорност за штета или повреда од каков било вид, причинета од него во спроведувањето на проектот или како последица на спроведувањето на проектот. Корисникот го иззема Давателот на грантот од секаква одговорност што произлегува од барање или дејство како резултат на прекршување на правилата и одредбите од страна на корисникот или вработени кај корисникот или поетични под негова одговорност, или како резултат на прекршување на правата на трети страни.

Член 16

Ако неопходните услови за користење на грантот се променат или престанат да постојат, како во случај на големи грешки, нерегуларности и/или измамничко однесување, корисникот има обврска да му го врати грантот на Давателот на грантот.

## Раскинување на договорот

Член 17

Ако се одреди дека обврските според овој договор се грубо прекршени или дека проектот не се спроведува во согласност со овој договор, Давателот на грантот има право да го раскине договорот.

Член 18

Интегрален дел од Договорот се Општите услови применливи кај грантови договори за надворешни акции што ги финансира Европската унија , а тие се во прилог на Договорот.

Давачките, даноците и надоместоците, вклучително и ДДВ не се подобни во рамките на активностите што ги поддржува Давателот на грантот и за нив нема да се изврши поврат.

## Финални одредби

Член 19

Овој договор ќе стапи на сила на датумот на неговото потпишување од страна на корисникот како договорна страна.

Член 20

Секој спор што ќе произлезе од овој договор ќе се разрешува преку взаемно договарање, а ако тоа не се постигне, тогаш преку надлежниот суд во Тирана.

Член 21

Примерокот е на англиски во три (3) оригинални примероци, два за Давателот на грантот и една за корисникот.

|  |  |
| --- | --- |
| Давател на грантот  | Корисник(организација)  |
| Име и презиме Позиција | Име и презиме Позиција |

Контакт лице во име на Давателот на грантот:

Име, презиме, позиција

Адреса

Електронска адреса :

Примерок до:

Контакт лице за финансиски прашања на Давателот на грантот

Име, презиме, позиција

Адреса

Електронска адреса :

Контакт лице на корисникот:

Име, презиме, позиција

Адреса

Електронска адреса :